Ramapana

Ramadan ke kgwedi ya borobongwe mo khalentareng ya maiselamo. E ketekwa ke mamoseleme lefatshe ka bophara jaaka kgwedi ya go itima dijo( sawm ),thapelo ya kopanelo ( salah ), go iponagatsa le baduli mmogo. Gape ke kgwedi e go dumelwamg gore Quran e ne ya senolelwa moporofeti wa Moiselamo e bong Muhammad ka yone . Go ketekwa Ramadan ngwaga le ngwaga go tsewa e le nngwe ya dipilara tse tlhano tsa Boiselamo mme go tsaya malatsi a le 29 go ya go a le 30, go tloga ka nako e le nngwe fa motho a bona ngwedi wa sephatlo go ya kwa go o o latelang. 

Go itima go tloga ka masa go fitlha ka phirimo ya letsatsi go a patelesega (go ikitsa) mo Bamoseleme botlhe ba ba godileng kgotsa ba ba lwalang bolwetse bo  thata kgotsa ba ba sa foleng, ba ba tsamayang, ba bagolo, ba ba anyisang, ba imileng, kgotsa ba ba leng mo dikgweding.Dijo tsa pele ga letsatsi ke suhure, mme moletlo wa bosigo o o thubang go itima dijo ke Iftar. Le fa go ile ga ntshiwa dikatlholo (fatawa) tsa gore Mamoseleme a a nnang mo dikgaolong tse di nang le letsatsi la bosigogare kgotsa bosigo jwa polara ba tshwanetse go latela lenaanenako la mecca, ke tlwaelo go latela lennanenako e e leng gaufi thata e bosigo bo ka farologanngwang le jwa motshegare mo go yone.

Dituelo tsa semoya (thawab) tsa go itima dijo go dumelwa gore di a oketsega ka nako ya Ramadan. Ka jalo, ka nako ya go itima dijo, Bamoseleme ga ba je fela kgotsa  go nwa fela, mme gape ba ikgapha mo boitshwarong jo bo  tsewang e le boleo mo Boiselamong,   go ineetse mo boemong jwa go rapela  le go ithuta Koran.  

Ramadan e tsewa e le nngwe ya dinako tse di boitshepo thata mo Bamoselemeng. Mo kgweding eno, Bamoseleme ba bagolo ba itima dijo letsatsi le letsatsi go tloga ka mahube (fajr) go fitlha letsatsi le phirima (maghrib) e le tiro ya kobamelo le go ikgalemela. Paka e gatelela thapelo, bopelotshweu, go bala Qur’an, le go nonotsha dikgolagano tsa baagi. 

 Motswedi 
Karolo:Pages using multiple image with auto scaled images